**Ime predpisa:**

**Osnutek Uredbe o spremembah Uredbe o vodovarstvenem območju za vodna telesa vodonosnikov na območju Slovenj Gradca**

**Št. zadeve:**

**007-227/2022/1**

**Datum objave:**

19. 9. 2022

**Rok za sprejem mnenj in pripomb:**

4. 10. 2022

**e-naslov:**

[gp.mop@gov.si](mailto:gp.mop@gov.si)

**OBRAZLOŽITEV**

**K OSNUTKU UREDBE O SPREMEMBAH UREDBE O VODOVARSTVENEM OBMOČJU ZA VODNA TELESA VODONOSNIKOV NA OBMOČJU SLOVENJ GRADCA**

Pravna podlaga za spremembo Uredbe o vodovarstvenem območju za vodna telesa vodonosnikov na območju občine Slovenj Gradec je v 74. členu Zakona o vodah (Uradni list RS, št. 67/02, 2/04-ZZdrl-A, 41/04-ZVO-1, 57/08, 57/12, 100/13, 40/14, 56/15 in 65/20; v nadaljnjem besedilu: Zakon o vodah), kjer je določeno, da Vlada RS s predpisom določi vodovarstveno območje in zavaruje vodno telo, ki se uporablja za odvzem ali je namenjeno za javno oskrbo s pitno vodo pred onesnaževanjem ali drugimi vrstami obremenjevanja, ki bi lahko vplivalo na zdravstveno ustreznost voda ali njeno količino.

S predlagano spremembo uredbe želi Mestna občina Slovenj Gradec ukiniti vodovarstveno območje Sv. Jedert in vodovarstveno območje Bukovska vas iz sedaj veljavne Uredbe o vodovarstvenem območju za vodna telesa vodonosnikov na območju Slovenj Gradca (Uradni list RS, št. 56/15 in 21/18).

Zajetji Sv. Jedert in Bukovska vas nista več del javne oskrbe s pitno vodo in nista oz ne bosta opredeljeni kot rezervni zajetji. Vodooskrba objektov, ki so bili priključeni na ti dve zajetji, je sedaj zagotovljena preko javnega vodovodnega sistema VS Dravograd-Črneče.

Zaradi sprememb v katastru nepremičnin, ki so se zgodile od decembra 2017 do julija 2022, se v celoti spremeni seznam zemljiških parcel, ki je v prilogi 2.

Na podlagi prvega odstavka v zvezi s tretjim odstavkom 74. člena Zakona o vodah ( Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20)

Vlada Republike Slovenije izdaja

**UREDBO**

**o spremembah Uredbe o vodovarstvenem območju za vodna telesa vodonosnikov na območju Slovenj Gradca**

1. člen

V Uredbi o vodovarstvenem območju za vodna telesa vodonosnikov na območju Slovenj Gradca (Uradni list RS, št. 56/15 in 21/18) se drugi odstavek 3. člena spremni tako, da se glasi:

»(2) Seznam parcel iz prejšnjega odstavka je povzet po digitalnem katastru nepremičnin iz julija 2022, ki ga vodi Geodetska uprava Republike Slovenije.«

1. člen

Priloga 1 se nadomesti z novo prilogo 1, ki je kot priloga 1 sestavni del te uredbe.

Priloga 2 se nadomesti z novo prilogo 2, ki je kot priloga 2 sestavni del te uredbe.

Priloga 4 se nadomesti z novo prilogo 4, ki je kot priloga 3 sestavni del te uredbe.

1. člen

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana,

EVA

**Vlada Republike Slovenije**

**\_\_\_\_\_\_\_\_\_\_\_\_\_\_\_**

**predsednik**

Priloga 1: Prikaz vodovarstvenega območja

Priloga 2: Izpis zemljiških parcel, julij 2022

Priloga 3: Seznam zajetij k Uredbi o spremembah Uredbe o vodovarstvenem območju za vodna telesa vodonosnikov na območju Slovenj Gradca